《呈赵侍郎》
宋代·连文凤

飘缈蓬壶隔俗尘，尘中日月易因循。
白驹皎皎犹空谷，秋水娟娟自美人。
何限溪山分晓梦，无情天地著间身。
抱琴来问吟边信，见说池塘草正春。

作者简介：福州三山人，字百正，号应山。宋末太学生，亦尝为官。宋亡入元，变姓名为罗公福，常与诸遗老结社吟诗。其诗清切流丽，入选月泉吟社为第一名。有《百正集》。